Al die motormanne wat ek ken, van dié wat motorfiets ry tot die spoedvrate tot die 4×4–ouens, was almal só opgewonde oor dié outjie dat hulle hul nie kon help nie.
Die Jimny se voorvader – die LJ – is in 1970 bekendgestel en is tot 1981 vervaardig. Die SJ was tot 1998 in Suid-Afrika beskikbaar. Ons het in 2008 eers die Jimny gekry, toe is die ontwerp al 10 jaar oud en ons het dit vir 10 jaar gekry. Nou is dit tyd vir die allernuutste Jimny om uit te blink.
Ons sal vroeg volgende jaar ŉ week saam met die Jimny deurbring waar ons sal gaan baljaar en dit op video vir julle vaslê. Die bekendstelling het vir ons ŉ klein voorsmakie van sy 4×4-vernuf gegee, maar ek wil regtig die Jimny gaan uitdaag. Ons sal toue en maats saamvat, maar ek twyfel of dit nodig sal wees. Daar is ŉ wilde waglys – so as jy belangstel, staan maar in die tou. Ek wil.
Knapgedaan Suzuki!!! Ek hoor die waglys is nou al ses maande wat langer word by die dag, en dit is goeie nuus vir die nuwe Jimny se toekomstige herverkoopswaarde. Ek hoop van harte dat ‘n afslaandak-weergawe (soos oupa SJ) ook die lig sal sien!
Daardie elektroniese toordery wat jy van praat, word Traction Control of traksiebeheer genoem en dis al stokoud. Ek ry met die vorige geslag Jimny in China, 1.3 outomaties, maar alhoewel hy baie oulik is, is hy piepklein en glad nie gemaklik op die langpad nie. Maar ek dink die vorige model lyk beter as die nuwe een.